CELEX: 62011CN0449
Language: et
Date: 2011-09-01 00:00:00
Title: Kohtuasi C-449/11 P: Solvay Solexis SpA 1. septembril 2011 esitatud apellatsioonkaebus Üldkohtu (kuues koda laiendatud koosseisus) 16. juuni 2011 . aasta otsuse peale kohtuasjas T-195/06: Solvay Solexis versus komisjon

22.10.2011   
            
            
               ET
            
            
               Euroopa Liidu Teataja
            
            
               C 311/29
            
         Solvay Solexis SpA 1. septembril 2011 esitatud apellatsioonkaebus Üldkohtu (kuues koda laiendatud koosseisus) 16. juuni 2011. aasta otsuse peale kohtuasjas T-195/06: Solvay Solexis versus komisjon
   (Kohtuasi C-449/11 P)
   2011/C 311/48
   Kohtumenetluse keel: itaalia
   
      Pooled
   
   
      Apellant: Solvay Solexis SpA (esindajad: advokaadid T. Salonico, G. L. Zampa ja G. Barone)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada edasikaevatud kohtuotsus ja vaidlustatud otsus osas, milles neis tuvastatakse Ausimonti osalemine rikkumises enne ajavahemikku mai-september 1997 ja arvutada sellest tulenevalt ümber apellandile otsuse artikliga 2 mõistetud trahv;
            
         
               —
            
            
               tühistada edasikaevatud kohtuotsus ja vaidlustatud otsus osas, milles need ei tunnista ajavahemikule mai-september 1997 järgneva aja osas Ausimonti rikkumise vähest tähtsust, arvestades, et ta ei osalenud võimsuse piiramist puudutavas kartellis, ning osas, milles need paigutavad ta trahvi põhisumma määramisel valesse kategooriasse; eelnevast tulenevalt arvutada ümber otsuse artikliga 2 mõistetud trahv või,
            
         
               —
            
            
               teise võimalusena, tühistada edasikaevatud kohtuotsus eelmistes taanetes kirjeldatud osas ja saata kohtuasi tagasi Üldkohtusse uue otsuse tegemiseks;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   
               1.
            
            
               ELTL artikli 101 rikkumine ja määruse (EÜ) nr 1/2003 (1) artikli 2 rikkumine, puudulik ja vastuoluline põhjendus ning ilmselge tõendite moonutamine, kuna ei ole tõendatud, et Ausimonti tegevust alates 1995. aasta maist kuni ajavahemikuni mai-september 2007 saaks kvalifitseerida osalemisena „kokkuleppes” või „kooskõlastatud tegevuses”; ka ei ole põhjendatud nende objektiivsete tõendite tagasilükkamine, mille apellant esitas, et tõendada Ausimonti konkurentsi järgivat ja sõltumatut toimimist vastaval ajavahemikul.
            
         
               2.
            
            
               Võrdse kohtlemise, diskrimineerimiskeelu ja õiguskindluse põhimõtte riive eelkõige arvestades, et eirati 1998. aasta suuniseid trahvide arvutamise kohta (2), ning puudulik põhjendus ja tõendite ilmne moonutamine Ausimonti toimingute raskusastme hindamise ja talle mõistetud karistuse kindlaksmääramise küsimuses.
            
         
      (1)  ELT 2003, L 1, lk 1; ELT eriväljaanne 08/02, lk 205.
   
      (2)  ELT 1998, C 9, lk 3.